18/03/2015 | Administración LocalMunicipal
Cee
Bases do VIII Certame de Poesía “Mulleres do Noso Tempo 2015”

Mediante Resolución da Alcaldía, de data 10 de marzo de 2015, aprobáronse as bases do VIII Certame de Poesía “Mulleres do Noso Tempo 2015”, do Concello de Cee. Publícase o contido íntegro das bases referidas para o coñecemento dos interesados e para os efectos de presentación de poemas: PRIMEIRO.- O obxecto do concurso é incentivar a igualdade de oportunidades entre mulleres e homes e propiciar que o alumnado dos centros escolares reflexionen sobre a Igualdade. SEGUNDO.- Poderán concursar todo o alumnado dos centros escolares, segundo as seguintes categorías: - Categoría A: nenas e nenos de idades comprendidas entre 8 e 9 anos (ambos inclusive). - Categoría B: nenas e nenos de idades comprendidas entre 10 e 12 anos (ambos inclusive). - Categoría C: nenas e nenos de idades comprendidas entre 13 e 15 anos (ambos inclusive). - Categoría D: nenas e nenos de idades comprendidas entre 16 e 17 anos ( ambos inclusive). TERCEIRO.- O tema do certame terá que reflectir calquera situación das mulleres do noso tempo baseandose na igualdade. CUARTO.- Os poemas deberán estar escritos en lingua galega, cun mínimo de 10 versos e cun máximo de 50. Estarán escritos mediante ordenador, en papel DIN A4 e con letra Arial, número 12. QUINTO.- O alumnado que participe neste certame de poesía solo poderá presentar un único poema por duplicado. En cada poema figurará o título e o lema, pero non o nome do autor. As poesías presentaránse nun sobre grande pechado, neste sobre non poderá figurar o nome nin ninguna outra referencia á autoría da poesía, solo a categoría na que se presenta e o lema. Dentro deste sobre incluirase un sobre pequeno, tamén pechado, que levará escrito por fora o título da poesía e lema, e no interior figurará unha fotocopia do DNI, teléfono de contacto e categoría a que se presenta, de ser o caso, enderezo electrónico. SEXTO.- Os poemas deberán ser inéditos e non premiados nin publicados con anterioridade a este certame. SÉTIMO.- O prazo de admisión de poemas comenzará o día seguinte as publicacións que se detallan a continuación e rematará o 7 de abril. As bases se publicarán no BOP, taboeiro de anuncios do Concello, no taboeiro de anuncios do CIM e na páxina web do propio concello. OITAVO.- As poesías poderanse presentar ata o día 8 de abril 2015 no Rexistro Xeral do Concello de Cee en horario de oficinas: 9:00 a 13:30 h., ou enviar facendo constar: Concello de Cee Rúa Domingo Antonio de Andrade, s/n 15270 Cee A Coruña Tamén poderán presentarse por correo dentro do mesmo prazo ou no prazo de 7 días a maiores do establecido sempre que o autor/a da obra envíe antes das 13.30 horas do 27 de marzo por fax ó Concello de Cee, notificación de que envía a obra. Nela constarán os datos do autor, así como comprobante de correos/axencia de mensaxería de que a obra foi presentada antes das 13.30 horas do citado día. NOVENO.- O xurado estará formado por: Presidente: Delegada de Presidencia, Benestar Social, Igualdade e Persoal, vogais: directora/psicóloga do CIM, coordinadora do centro social e como secretario o axente de desenvolvemento local do Concello ou persoas en quen deleguen. O xurado fará pública a súa decisión e entregará os premios nun acto convocado a tal fin. O fallo será dado a coñecer a través dos medios de difusión e comunicado aos gañadores una vez fallados os premios. DÉCIMA.- Os premios faranse con cargo á partida orzamentaria 230/481.00 de premios, becas e pensións de estudos. DÉCIMA PRIMEIRA.- Establécense os seguintes premios: Os premios serán vales para material didáctico e libros a canxear en calquera das librerías do Concello. Para recibir o premio as nenas e nenos estarán acompañados pola nai/pai ou titor legal. DÉCIMO SEGUNDA.- O xurado terá en conta para a adxudicación dos premios os seguintes criterios: 1º) Mensaxe para fomentar a igualdade entre mulleres e homes: 5 puntos.2º) Orixinalidade na composición: 5 puntos.3º) Creatividade: 5 puntos. DÉCIMO TERCEIRA.- Os orixinais quedarán en poder do Concello, que se reserva os dereitos de explotación das poesías, producción, distribución, trasformación, ou calquera outro tratamento posterior, sempre sen ánimo de lucro. DÉCIMO CUARTA.- O Concello de Cee, como entidade organizadora, poderá publicar as obras premiadas facendo referencia ao seu autor. DÉCIMA QUINTA.- Cada participante, polo mero feito de participar, acepta estas bases. Calquera outra circunstancia non prevista nas mesmas, será resolta polo xurado. Máis información en: Concello de Cee Centro de Información ás Mulleres Rúa Domingo Antonio de Andrade s/n 15270 Cee Teléfonos: 981745100 – 607026795 – 662625636 Fax: 981746757 Cee, 11 de marzo de 2015 A alcaldesa Zaira Rodríguez Pérez